BASES DE SELECCIÓN PARA O PROCESO SELECTIVO DUNHA PRAZA INTERINA DE ARQUITECTO MUNICIPAL
ADMINISTRACIÓN LOCAL — Municipal — Lalín (Persoal, oposicións, 05/04/2016)

A través das presentes bases regúlase o proceso de selección para a contratación de UN ARQUITECTO MUNICIPAL EN RÉXIME DE FUNCIONARIO INTERINO para o Concello de Lalín, polo sistema de concurso-oposición libre, incluida na Relación de Postos de Traballo (RPT) deste Concello, dentro da Escala de Administración Especial, subescala Técnica, dotada coas retribucións correspondentes ao Subgrupo A1. Esta praza é obxecto de cobertura de conformidade coa relación de postos de traballo (RPT) deste Concello correspondente ao ano 2016, aprobada xunto có Orzamento Xeral do referido exercicio polo Pleno da Corporación en sesión celebrada o día 11 de decembro de 2015 (BOP. Nº 7, mércores, 13/01/2016). A praza referida está incluída na RPT deste Concello de Lalin e polo tanto, o titular da praza obtida por medio da presente convocatoria estará suxeito, no desenrolo das funcións propias da súa categoría profesional, ás normas internas de funcionamiento do Concello; tendo como funcións encomendadas as que se expresan na RPT.1. Para seren admitidos á realización das probas selectivas os aspirantes deberán reunir os seguintes requisitos: a) Ser español ou posuír a nacionalidade de calquera dos Estados membros da Unión Europea ou a dalgún dos Estados aos que sexa de aplicación a libre circulación de traballadores nos termos definidos no Tratado Constitutivo da Unión Europea, en virtude dos Tratados Internacionais celebrados pola Unión Europea e ratificados por España, todo elo nos termos do artigo 57 do Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público. b) Ter cumpridos os 18 anos da idade, e non superar a idade máxima de xubilación. c) Estar en posesión do título de Arquitecto/a, expedido con arranxo á lexislación vixente. No caso de titulacións obtidas no estranxeiro deberáse estar en posesión da credencial que acredite a súa homologación. d) Non padecer enfermidade nin estar afectado por limitación física ou psíquica que sexa incompatible co desempeño das correspondentes funcións. e) Non ter sido separado do servizo de ningunha Administración Pública en virtude de expediente disciplinario nin atoparse inhabilitado, por sentenza firme, para o exercicio de funcións públicas. f) Non incorrer en causa de incapacidade ou incompatibilidade de acordo coa lexislación vixente.2. Todos os requisitos esixidos no apartado anterior deberán posuílos os aspirantes no día de remate do prazo para a presentación de solicitudes e conservalos, ao menos, ata a data do seu nomeamento como funcionario interino, no seu caso.1. As persoas que desexen tomar parte nas probas selectivas convocadas deberán facelo constar mediante instancia dirixida ao Sr. Alcalde do Excmo. Concello de Lalín. A instancia conterá, a lo menos, os datos persoais do solicitante coa súa dirección e a denominación da praza convocada á que opta e farase constar, expresamente, que se reúnen todas e cada unha das condicións esixidas na base terceira da convocatoria. Xunto coa instancia aportarase a documentación que o aspirante desexe que sexa tida en conta na fase de concurso, e conforme ao establecido nos apartados posteriores das presentes Bases. Debendo acompañar en todo caso a seguinte documentación: Os solicitantes manifestarán que reúnen todos e cada un dos requisitos enumerados nestas Bases referidos á data na que remate o prazo de presentación de instancias. Se dentro do prazo indicado, agás casos de forza maior, o aspirante proposto non presentara toda a documentación ou da mesma se deducise que carece dalgún dos requisitos esixidos, non poderá ser nomeado, quedando anuladas tódalas actuacións, sen perxuizo da responsabilidade en que puidera incurrir por falsedade na solicitude de participación.2. O prazo para a presentación de solicitudes será de 10 días hábiles a partir do seguinte ao da publicación da convocatoria no Boletín Oficial da Provincia de Pontevedra (BOPPO), con publicación na web do concello www.lalin.org, e cando menos, nun dos diarios de maior difusión na comarca.3. A presentación de solicitudes poderá facerse ben no Rexistro Xeral do Concello de Lalín ou ben en calquera das formas establecidas no artigo 38.4 da Lei 30/1992, do Réxime Xurídico das Administracións Públicas e do Procedemento Administrativo Común; as solicitudes que se presenten a través da Oficina de Correos deberán entregarse nun sobre aberto para ser selada e datada polo funcionario de correos antes de ser certificada. Neste caso os aspirantes deberá comunicalo mediante telegrama durante o mesmo prazo que o de presentación de instancias. Actuarase de igual xeito, no caso de ser presentada a solicitude noutra Administración Pública.4. Os aspirantes con algunha minusvalía deberán indicalo na súa solicitude e, no seu caso, solicitarán as posibles adaptacións de tempo e de medios que necesiten.5. Os aspirantes quedan vinculados aos datos que fixeron constar na solicitude, se ben os erros de feito que poidan advertirse poderán subsanarse ou repararse en calquera momento ben de oficio, ben a instancia de parte.1. Rematado o prazo dos 10 días fixado para a presentación de solicitudes a resolución da alcaldía acordará a aprobación da lista de admitidos e excluídos, con especificación, no seu caso, dos motivos de exclusión, a cal se publicará no taboleiro de anuncios deste Concello, e na páxina web www.lalin.org 2. Os aspirantes excluídos disporán dun prazo de 5 días hábiles, contados a partires do seguinte ao da publicación do acordo, para poder subsanar ou emendar, no seu caso, o defecto que houbera motivado a exclusión. No suposto de producirse reclamacións deberá tomarse novo acordo estimándoas ou desestimándoas con publicación da lista definitiva no taboleiro de anuncios. No caso de non presentarse reclamacións polos aspirantes excluídos (de existir) a lista publicada terá carácter definitivo. O proceso selectivo, ao que lle son de aplicación os principios de igualdade, mérito, capacidade e publicidade, desenrolarase mediante o sistema de concurso-oposición libre. A fase de concurso será valorada unicamente aos aspirantes que superen a fase de oposición. Aos efectos de valoración de méritos, precisase expresamente que non serán valorados os méritos non invocados, nin tampouco aqueles que, aínda sendo invocados, non sexan debidamente acreditados no prazo de presentación de instancias polos solicitantes, sen que proceda requirimento de emenda posterior ao efecto, por parte da Administración. A fase de oposición será previa á do concurso e consistirá na realización dos exercicios de aptitude eliminatorios e obrigatorios para os aspirantes. Os aspirantes serán convocados en chamamento único, sendo excluídos da oposición aqueles que non comparezan, salvo causa de forza maior debidamente acreditada e libremente apreciada polo Tribunal. En calquera momento o Tribunal poderá requirir aos opositores para que acrediten a súa personalidade. Os candidatos deberán acudir provistos do DNI, tarxeta de residencia, ou no seu defecto, pasaporte ou carné de conducir. A práctica das probas será eliminatoria, cualificándose cada exercicio ata un máximo de 10 puntos, sendo eliminados os aspirantes que non acaden un mínimo de 5 puntos en cada unha delas. A cualificación da fase de oposición será a suma das puntuacións obtidas nos exercicios teórico e práctico. A orden de actuación dos aspirantes comezará pola letra “J” de conformidade coa Resolución de 5 de febreiro do 2015 do Ministerio de Facenda e Administracións Públicas – BOE 11/02/2015). No suposto de que non exista ningún aspirante cuxo primeiro apelido comece pola letra indicada, a orde de actuación iniciarase por aqueles cuxo primeiro apelido comence pola letra seguinte, e así, sucesivamente. Os exercicios da fase de oposición serán os seguintes: Primeiro exercicio: Será de carácter teórico e consistirá en contestar durante o tempo máximo dunha hora e quince minutos, unha proba de 90 preguntas, como máximo, tipo test, relacionadas coas materias do programa detallado no Anexo I e Anexo II, correspondentes tanto á parte xeral, como á parte específica, con respostas alternativas das que só unha delas será a correcta. As respostas erróneas penalizarán de forma que por cada resposta incorrecta descontarase o 50% do valor atribuído á resposta correcta. As respostas en branco non penalizarán. Este exercicio será cualificado de 0 a 10 puntos, sendo eliminados os aspirantes que non acaden un mínimo de 5 puntos. Segundo exercicio: Será de carácter práctico e consistirá en responder durante o tempo que determine o Tribunal previamente a súa realización (máximo de catro horas), ao suposto ou supostos prácticos que polo mesmo se determinen, relacionados coas materias do programa detallado no Anexo II, correspondentes á parte específica, e relativos a tarefas propias das funcións asignadas a dita praza. Neste exercicio valoraranse os coñecementos dos aspirantes, a orde e claridade de ideas, a facilidade de exposición escrita, a aportación persoal do aspirante e a capacidade de síntesis e resolución. Esta proba cualificarase de 0 a 10 puntos. A puntuación mínima necesaria para superar este exercicio será de 5 puntos. Os aspirantes que superen a fase de oposición valoraráselle na fase de concurso os méritos que aleguen e acrediten no intre de presentar a solicitude con arranxo o seguinte baremo: Por traballos levados a cabo na Administración Local na mesma categoría profesional ou superior, ata un máximo de 5 puntos: 0,15 puntos por mes. Por traballos levados a cabo noutras Administracións Públicas na mesma categoría profesional ou superior, ata un máximo de 5 puntos: 0,10 puntos por mes. Por traballos levados a cabo no ámbito da empresa privada, como arquitecto/a, puntuarase con 0,05 por mes traballado, cun máximo 5 puntos. Os servizos prestados para calquera Administración Pública acreditaránse, acompañando á instancia para tomar parte no concurso, mediante: Só se terán en conta os cursos de 20 ou máis horas, que foran impartidos ou organizados por Entidades ou Organismos Públicos, ou homologados por éstos. E acreditaranse coa instancia mediante fotocopia compulsada. O Tribunal cualificador deste concurso-oposición terá a seguinte composición: 1. O Tribunal de selección, nomeado pola Alcaldía, será colexiado e a súa composición deberá axustarse aos principios de imparcialidade e profesionalidade dos seus membros. Tenderase, así mesmo, á paridade entre muller e home.2. O persoal de elección ou de designación política, os funcionarios interinos e o persoal eventual non poderán formar parte dos órganos de selección.3. A pertenza aos órganos de selección será sempre a título individual non podendo ostentarse esta en representación ou por conta de ninguén.4. Todos os membros do tribunal deberán posuír unha titulación ou especialización igual ou superior á esixida para acceder ao posto de traballo convocado. Todos os membros do tribunal terán voz e voto, incluído o Secretario.5. O tribunal poderá dispoñer a incorporación aos seus traballos de asesores especialistas, con voz e sen voto, cando a natureza ou as circunstancias así o aconsellen, limitándose os mencionados asesores a prestar a súa colaboración nas súas especialidades técnicas.6. Os membros do tribunal deberán absterse de intervir, comunicándollo ao Alcalde, cando concorra neles algunha das circunstancias previstas no artigo 28 da Lei 30/92 do réxime xurídico das administracións públicas e procedemento administrativo común, así como cando tivesen realizado tarefas de preparación de aspirantes durante os cinco anos anteriores á publicación desta convocatoria. Así mesmo, os aspirantes poderán recusar aos membros do tribunal cando concorra neles algunha das circunstancias previstas para a abstención e de conformidade co establecido no artigo 29 da Lei 30/92.1. A data e hora na que deberá constituírse o Tribunal (aos efectos de valoración do concurso e elaboración das probas) será determinada pola Alcaldía mediante acordo, xuntamente coa aprobación da lista definitiva de admitidos e a data da celebración do primeiro exercicio, a cal publicarase mediante anuncio no taboleiro de anuncios do concello.2. Os aspirantes serán convocados para cada exercicio en chamamento único, quedando decaídos no seu dereito os opositores que non compareceran a realizalo, salvo os casos debidamente xustificados que serán resoltos motivadamente polo Tribunal.3. Os aspirantes deberán presentarse para a realización de cada exercicio provistos do DNI, ou documento fidedigno acreditativo da súa personalidade a xuízo do Tribunal, así como dos medios materiais adecuados e necesarios para a práctica dos mesmos.4. En calquera momento o Tribunal poderá requirir aos opositores para que acrediten a súa identidade.5. A orde de actuación dos opositores para a realización daqueles exercicios que non poidan facerse de xeito simultáneo, comezará polos que o primeiro apelido corresponda coa letra que determine a Resolución da Consellería de Presidencia, Relacións Institucionais e Administración Pública para o ano de celebración dos exercicios.6. Se en calquera momento do proceso selectivo chegara a coñecemento do Tribunal que algún dos aspirantes non posúe a totalidade dos requisitos esixidos na respectiva convocatoria, previa audiencia do interesado, deberá propoñer ao Sr. Alcalde a súa exclusión indicando as inexactitudes ou falsedades observadas ós efectos procedentes.7. Concluído cada un dos exercicios da oposición correspondente, o Tribunal fará pública, no Taboleiro de Anuncios, a relación de aspirantes que o superaran con indicación da puntuación obtida. Os opositores non incluídos na lista terán a consideración de non aptos.8. A relación de aprobados en cada exercicio polo Tribunal deberá publicarse no taboleiro de anuncios, a lo menos con 12 horas de antelación, á nova reunión do Tribunal cando se trate do mesmo exercicio e con 24 horas de antelación cando se trate dun novo exercicio.9. Dende o total remate dun exercicio ou proba ata o comezo do seguinte deberán transcorrer a lo menos 48 horas e un máximo de 45 días naturais.10. Contra os acordos do Tribunal poderá interpoñerse recurso administrativo ante o órgano competente conforme ao previsto na Lei de Réxime Xurídico das Administracións Públicas e do Procedemento Administrativo Común.1. A cualificación final obterase sumando a puntuación obtida na fase de concurso e na fase de oposición. Determinada a cualificación final dos aspirantes o Tribunal fará pública a relación de aprobados por orde de puntuación no Taboleiro de Anuncios da Casa Consistorial.2. O Tribunal, en ningún caso, poderá aprobar nin declarar que superaron as probas selectivas un número superior de aspirantes ó das prazas. Calquera proposta de aprobados que contraveña o establecido anteriormente será nula de pleno dereito.3. Porén, o Tribunal ao cualificar cada uno dos exercicios non terá en conta a limitación anterior, a cal só se terá en conta para formular á Alcaldía a proposta coa puntuación final, os cales nunca poderán superar o número de prazas convocadas.4. No caso de empate nas puntuacións totais de dous ou máis aspirantes, este resolverase tendo en conta a maior puntuación obtida no primeiro exercicio e se isto non fora suficiente pola puntuación obtida nos sucesivos exercicios ata que o empate se resolva. De persistir o empate este resolverase mediante sorteo que se realizará en presenza dos interesados. Concluído o proceso selectivo e a proposta do tribunal cualificador, a Alcaldía ou a Xunta de Goberno Local, por delegación da Alcaldía, acordarán a toma de posesión do aspirante proposto. A proposta do tribunal cualificador terá carácter vinculante para a Alcaldía e para a Xunta de Goberno Local. Se algún dos aspirantes non tomase posesión no prazo que se lle conceda, baseándose na relación de cualificacións finais descrita na Base IX, a Alcaldía ou a Xunta de Goberno Local, por delegación da Alcaldía, poderán acordar a toma de posesión do aspirante ou aspirantes seguintes con maior puntuación que se precisen respectando, en todo caso, a orde de puntuación recollida na citada relación. A Alcaldía ou a Xunta de Goberno Local, por delegación da Alcaldía, poderán igualmente facer uso da facultade recollida no apartado anterior no suposto de que durante a vixencia do contrato algún dos traballadores cause baixa pola razón que sexa. O réxime de incompatibilidades será o previsto na Lei 53/1984, de 26 de decembro de Incompatibilidades do Persoal ó Servizo das Administracións Públicas e o seu Regulamento. Dacordo coa Lei Orgánica 15/1999, de 13 de decembro, de Protección de Datos Persoais, informase ós participantes nesta convocatoria que os seus datos persoais quedarán arquivados no departamento de Persoal deste Concello, coa única finalidade de ter en conta a súa candidatura para o posto ofertado. As bases desta convocatoria vinculan á administración municipal, ao tribunal cualificador e aos aspirantes que participen no proceso selectivo. O tribunal cualificador queda facultado para interpretar as bases da convocatoria, así como para resolver cantas dúbidas e incidencias presente a súa aplicación, e poderá adoptar os acordos necesarios procurando a boa orde e desenvolvemento do proceso selectivo. Este proceso selectivo regularase polas presentes bases da convocatoria e, supletoriamente, no non previsto nelas, polo disposto para a selección de persoal laboral temporal pola Lei 7/2007, do 12 de abril, do Estatuto do Empregado Público, polo Real decreto 896/1991, de 7 de xuño, sobre procedemento de selección na Administración local e demais normativa concordante. As bases da convocatoria e cantos actos administrativos se deriven delas e da actuación do tribunal cualificador poderán ser impugnadas nos casos e na forma establecidos pola Lei 30/92, de 26 de novembro, de Réxime xurídico das administracións públicas e do procedemento administrativo común. Así mesmo, a administración municipal poderá, no seu caso, revisar as resolucións do tribunal, segundo o previsto na citada Lei 30/92. Lalín, 5 de febreiro de 2016.—O Alcalde, Rafael Cuiña Aparicio.1. Constitución española, de 27 de decembro de 1978.2. Lei orgánica 1/1981, de 6 de abril, Estatuto de autonomía de Galicia.3. Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público.4. Lei 30/1992, de 26 de novembro, de réxime xurídico das administracións públicas e do procedemento administrativo común.5. Lei 7/1985, de 2 de abril, reguladora das Bases de Réxime Local.6. Lei 27/2013, de 27 de decembro, de Racionalización e Sostenibilidade da Administración Local.7. Real Decreto Lexislativo 3/2011, de 14 de novembro, polo que se aproba o texto refundido da Lei de Contratos do Sector Público, ou normativa que a substitúa.8. Lei 2/2015, do 29 de abril, do emprego público de Galicia. As preguntas da parte xeral non poderán representar máis do 10% das preguntas totais.1. A Lei 38/1999, de 5 de novembro, de Ordenación da Edificación. Esixencias técnicas e administrativas da edificación. Axentes. Responsabilidades e garantías.2. Disposicións relacionadas coa edificación. Normas, regulamentos e instruccións.3. Disposicións sobre redacción de proxectos e dirección de obras. O libro de ordes e visitas. O certificado final de obras. Responsabilidade profesional do arquitecto. Intervencións dos colexios profesionais de arquitectos. O visado colexial.4. Seguridade de utilización na edificación. Esixencias básicas SUA1 a SUA 9.5. Condicións de salubridade na edificación. DB-HS.6. Aforro de enerxía na edificación. DB-HE.7. A Certificación de eficiencia enerxética.8. Condicións acústicas na edificación Normativa técnica. DB-HR 9. Estruturas de formigón na edificación. EHE.10. Condicións mínimas de habitabilidade. A normativa galega de habitabilidade.11. Normativa autonómica vixente en materia de accesibilidade. Conceptos básicos. Niveis de accesibilidade. O Código de accesibilidade.12. Seguridade e saúde nas obras de construción. Organización de obras: técnicas de programación. Plan de obra. Control do proceso construtivo. Organización de obras: técnicas de programación PERT e GANTT. Plan de obra. Control do proceso construtivo.13. O contrato de obras: tipos de expedientes de contratación. Formas de adxudicación. Formalización do contrato. Comprobación do replanteo.14. Execución do contrato de obras. Dereitos e deberes dos contratistas. Abonos ao contratista. Modificación do contrato de obras. Recepción e liquidación. Revisión de prezos.15. Lexislación actual sobre vivendas de protección oficial. Normas xerais. Normas de deseño e calidade. Requisitos, cualificación e tipo de promoción. Vivendas de protección autonómica. Normativa autonómica.16. Actuacións protexidas en materia de rehabilitación. Lexislación estatal e autonómica. Rehabilitación de vivendas e edificios no medio rural e en conxuntos históricos. Remate exterior de vivendas rurais. Infravivenda. Requisitos, condicións e tramitación.17. Réxime xurídico do solo: dereitos e deberes dos propietarios do solo. A clasificación urbanística do solo.18. O planeamento do desenrolo: plans parciais, plans de sectorización e plans especiais. Os estudios de detalle.19. Execución do planeamento: principios xerais. Áreas de repartición e polígonos. Os sistemas de actuación: expropiación, cooperación. Obtención de terreos dotacionais.20. Disciplina urbanística: principios xerais. As licenzas urbanísticas. A protección da legalidade urbanística, infraccións urbanísticas e as súas sancións. A inspección urbanística.21. Ordenación do territorio: principios xerais. Os plans territoriais integrados. O programas coordinados de actuación. Os plans e proxectos sectoriais. Os plans de ordenación do medio físico.22.—Código Técnico da Edificación. Obxecto. Ámbito de aplicación. Condicións Xerais para o cumprimento do CTE. Esixencias básicas.23. Código Técnico da Edificación. Condicións do proxecto. Contido do proxecto.24. Código Técnico da Edificación. Condicións na execución das obras. Documentación do seguimento da obra.25. Documento Básico: Seguridade estrutural. Ámbito de aplicación. Criterios xerais de aplicación. Documento Básico: Seguridade estrutural: Accións na edificación. Ámbito de aplicación. Accións. Documento Básico: Seguridade estrutural: Cimentos. Ámbito de aplicación. Condicións particulares para o cumprimento do DB-SE-C 26. Documento Básico: Seguridade estrutural: Aceiro. Ámbito de aplicación. Condicións particulares para o cumprimento do DB-SE-A. Documento Básico: Seguridade estrutural: Fá-brica. Ámbito de aplicación. Condicións particulares para o cumprimento do DB-SE-F Documento Básico: Seguridade estrutural: Madeira. Ámbito de aplicación. Condicións particulares para o cumprimento do DB-SE-M 27. Documento Básico: Seguridade en caso de Incendio. Obxecto. Ámbito e criterios de aplicación. Seccións.28.—Regulamento de seguridade contra incendios nos establecementos industriais. Ámbito de aplicación. Caracterización dos establecementos industriais en relación coa seguridade contra incendios. Requisitos construtivos dos establecementos industriais segundo a súa configuración, ubicación e nivel de risco intrínseco.29. Espazos naturais: lexislación estatal e autonómica. Catálogo das Paisaxes de Galicia.30. Lexislación estatal e autonómica de protección do patrimonio cultural. Competencias e obrigacións das distintas administracións na protección do patrimonio cultural.31. Principios legais de protección do patrimonio cultural e a súa vinculación coa lexislación vixente en materia de ordenación urbanística e protección do medio rural.32. Lei 9/2013, do 19 de decembro, do emprendemento e da competitividade económica de Galicia.33. Lei 2/2016, do 10 de febreiro, do solo de Galicia.34. O Vixente Plan Xeral de Ordenación Municipal de Lalín.